Oficialusis leidinys L 332 , 28/11/1983 p. 0038 - 0042

specialusis leidimas ispanų kalba: skyrius 15 tomas 4 p. 0176

specialusis leidimas portugalų kalba skyrius 15 tomas 4 p. 0176

specialusis leidimas suomių kalba: skyrius 13 tomas 13 p. 0173

specialusis leidimas švedų kalba: skyrius 13 tomas 13 p. 0173



Tarybos direktyva 1983 m. spalio 26 d. trečiąjį kartą iš dalies keičianti Direktyvą 76/768/EEB dėl valstybių narių įstatymų, susijusių su kosmetikos gaminiais, suderinimo (83/574/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 100 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi Direktyvos 76/768/EEB [4] su paskutiniais pakeitimais, padarytais Direktyva 83/496/EEB [5], 11 straipsnyje nustatyta, kad Komisija, remdamasi naujausiais mokslinių ir techninių tyrimų rezultatais, pateikia Tarybai atitinkamus pasiūlymus dėl leidžiamų naudoti medžiagų sąrašo patvirtinimo; kadangi, remiantis naujausių mokslinių ir techninių tyrimų rezultatais, galima sudaryti sąrašą medžiagų, kurias leidžiama naudoti kaip ultravioletinius filtrus; kadangi pakeitimai, kurių reikia VII priedui suderinti su technikos pažanga, turi būti patvirtinti Direktyva 76/768/EEB įkurto komiteto nustatyta tvarka; kadangi Direktyvos 76/768/EEB 6 straipsnio 1 dalies c punkte numatytas galiojimo laiko nurodymas ant kosmetikos gaminių, kurie išlieka stabilūs mažiau nei trejus metus, nepasiteisina, jei kosmetikos gaminiai dar gali būti naudojami pasibaigus nustatytam laikotarpiui; kadangi šiuo atveju vertėtų nurodyti minimalų galiojimo laiką, PRIĖMĖ ŠIĄ DIREKTYVĄ: 1 straipsnis Direktyva 76/768/EEB iš dalies keičiama taip: 1) Šios direktyvos priedas pridedamas kaip VII priedas. Jame išvardijami ultravioletiniai filtrai, kurių gali būti dedama į kosmetikos gaminius šioje direktyvoje nustatytomis sąlygomis. 2) 4 straipsnis papildomas šiais punktais: "g) kiti UV filtrai nei išvardyti VII priedo 1 dalyje; h) VII priedo 1 dalyje išvardyti UV filtrai viršijant šioje direktyvoje nustatytus kiekius ir nesilaikant nurodytų reikalavimų." 3) Prie 5 straipsnio pridedamos šios pastraipos: "Iki 1988 m. gruodžio 31 d. valstybės narės leidžia prekiauti kosmetikos gaminiais, kurių sudėtyje yra VII priedo 2 dalyje išvardytų UV filtrų laikantis nurodytų kiekių ir reikalavimų. Nuo 1989 m. sausio 1 d šiuos UV filtrus: - galutinai leidžiama naudoti (VII priedo 1 dalis), - galutinai uždraudžiama naudoti (II priedas), - jie lieka išvardyti VII priedo 2 dalyje nustatytą laikotarpį arba - jie išbraukiami iš visų priedų." 4) 6 straipsnio 1 dalies c punktas pakeičiamas taip: "c) minimalus galiojimo laikas. Minimalus kosmetikos gaminio galiojimo laikas – data, iki kurios šis tinkamomis sąlygomis laikomas gaminys išlaiko savo pirminę funkciją, o svarbiausia – atitinka 2 straipsnio reikalavimus. Laikotarpis nusakomas šiais žodžiais: "Geriausiai sunaudoti iki…….", po kurių: - nurodoma data arba - nurodoma, kurioje etiketės vietoje yra užrašyta data. Prireikus ši informacija papildoma nurodant sąlygas, kurių būtina laikytis norint garantuoti nustatytą tinkamumą. Data užrašoma įskaitomai, nurodant iš pradžių metus, o toliau – mėnesį. Kosmetikos gaminių, kurių minimalus tinkamumo laikotarpis yra ilgesnis nei 30 mėnesių, galiojimo datos nurodyti neprivaloma;." 5) a) 6 straipsnio 1 dalies d punkte "III, IV ir VI priedų" pakeičiama į "III, IV, VI ir VII priedų"; b) 8 straipsnio 2 dalies pirmoje pastraipoje "II–VI priedams" pakeičiama į "II–VII priedams"; c) 8 straipsnio 2 dalies antroje pastraipoje "III–VI priedams" pakeičiama į "III–VII priedams". 2 straipsnis 1. Valstybės narės imasi visų būtinų priemonių užtikrinti, kad nuo 1987 m. sausio 1 d. Bendrijoje įsisteigę gamintojai ir importuotojai nepateiktų į rinką šios direktyvos reikalavimų neatitinkančių gaminių. 2. Valstybės narės imasi visų būtinų priemonių užtikrinti, kad gaminiai, nurodyti 1 dalyje, nebūtų parduodami arba realizuojami galutiniam vartotojui po 1988 m. gruodžio 31 d. 3 straipsnis 1. Valstybės narės priima įstatymus ir kitus teisės aktus, kurie, įsigalioję ne vėliau kaip 1984 m. gruodžio 31 d., įgyvendina šią direktyvą. Apie tai jos nedelsdamos praneša Komisijai. 2. Valstybės narės užtikrina, kad Komisijai būtų pateikti šios direktyvos taikymo srityje priimtų nacionalinės teisės aktų nuostatų tekstai. 4 straipsnis Ši direktyva skirta valstybėms narėms. Priimta Liuksemburge, 1983 m. spalio 26 d. Tarybos vardu Pirmininkas G. Moraitis [1] OL C 32, 1982 2 9, p. 2. [2] OL C 307, 1983 11 14, p. 105. [3] OL C 310, 1981 11 30, p. 5. [4] OL L 262, 1976 9 27, p. 169. [5] OL L 275, 1983 10 8, p. 20. -------------------------------------------------- PRIEDAS " VII PRIEDAS UV filtrų, kurių gali būti kosmetikos gaminiuose, sąrašas Šioje direktyvoje UV filtrai – tai medžiagos, kurių dedama į nuo saulės apsaugančius kosmetikos gaminius, kad sulaikytų tam tikrus UV spindulius ir apsaugotų odą nuo tam tikro kenksmingo šių spindulių poveikio. Šių UV filtrų gali būti dedama į kitus kosmetikos gaminius laikantis šiame priede nustatytų kiekių ir reikalavimų. Į šį sąrašą nėra įtraukti kiti į kosmetikos gaminius dedami UV filtrai, kurie yra skirti tik šiems gaminiams apsaugoti nuo UV spindulių. 1 DALIS UV filtrų, kurių gali būti kosmetikos gaminiuose, sąrašas Eil. Nr. | Medžiagos | Didžiausia leidžiama koncentracija | Kiti apribojimai ir reikalavimai | Naudojimo sąlygos ir įspėjimai, kurie turi būti išspausdinti etiketėje | a | b | c | d | e | 1 | 4-aminobenzenkarboksirūgštis | 5 % | | | 2 | N,N,N-trimetil-4-(2-oksoborn-3-ilidenmetil) anilinmetilsulfatas | 6 % | | | 3 | Homosalatas (INN) | 10 % | | | 4 | Oksibenzonas (INN) | 10 % | | Sudėtyje yra oksibenzono | 5 | 3-imidazol-4-ilakrilo rūgštis ir jos etilesteriai | 2 %, perskaičiavus į rūgštį | | | 6 | 2-fenilbenzimidazol-5-sulfonrūgštis ir jos kalio, natrio ir trietanolamino druskos | 8 %, perskaičiavus į rūgštį | | | 2 DALIS UV filtrų, kurių laikinai gali būti kosmetikos gaminiuose, sąrašas Eil. Nr. | Medžiagos | Didžiausia leidžiama koncentracija | Kiti apribojimai ir reikalavimai | Naudojimo sąlygos ir įspėjimai, kurie turi būti išspausdinti etiketėje | a | b | c | d | e | 1 | Etil-4-bi(hidroksipropil)aminobenzoatas, izomerų mišinys | 5 % | | | 2 | Etoksilinta 4-aminobenzenkarboksirūgštis | 10 % | | | 3 | Padimatas (INN) | 5 % | | Sudėtyje yra padimato | 4 | Glicerolis 1-(4-aminobenzoatas) | 5 % | Sudėtyje nėra benzokeno (INN) | | 5 | 2-etilheksil 4-dimetilaminobenzoatas | 8 % | | | 6 | 2-etilheksil salicilatas | 5 % | | | 7 | 3,3,5-trimetilcikloheksil-2-acetamidobenzoatas | 2 % | | | 8. | Kalio cinamatas | 2 % | | | 9 | 4-metoksicinamono rūgšties druskos (kalio, natrio ir dietanolamino druskos) | 8 %, perskaičiavus į rūgštį | | | 10 | Propil 4-metoksicinamatas | 3 % | | | 11 | Salicilo rūgšties druskos (kalio, natrio ir trietanolamino druskos) | 2 %, perskaičiavus į rūgštį | Gatavo gaminio pH turi būti tokia, kad rūgštis neišsiskirtų | Nenaudoti vaikams iki trejų metų amžiaus | 12 | Pentil 4-metoksicinamatas, izomerų mišinys | 10 % | | | 13 | 2-etilheksil 4-metoksicinamatas | 10 % | | | 14 | Cinoksatas (INN) | 5 % | | | 15 | 3,4-dihidroksi-5-(3,4,5-trihidroksibenzoiloksi)benzenkarboksirūgštis, trioleatas | 4 % | | | 16 | Meksenonas (INN) | 4 % | | Sudėtyje yra meksenono(6) | 17 | Sulizobenzonas (INN) ir sulizobenzono natris (INN) | 5 %, perskaičiavus į rūgštį | | | 18 | 2-etilheksil 2-(4-fenilbenzoil)benzoatas | 10 % | | | 19 | 5-metil-2-fenilbenzoksazolas | 4 % | | | 20 | Natrio 3,4-dimetoksifenilglioksilatas | 5 % | | | 21 | 1,3-bis(4-metoksifenil)propan-1,3-dionas | 6 % | | | 22 | 5-(3,3-dimetil-8,9,10-trinorborn-2-iliden)pent-3-en-2-onas | 3 % | | | 23 | alfa’-(2-oksoborn-3-iliden)-p-ksilen-2-sulfonrūgštis | 6 % | | | 24 | alfa-(2-oksoborn-3-iliden)toluen-4-sulfonrūgštis ir jos druskos | 6 % (perskaičiavus į rūgštį) | | | 25 | 3-(4-metilbenziliden)bornan-2-onas | 6 % | | | 26 | 3-bendzilidenbornan-2-onas | 6 % | | | 27 | alfa-cian-4-metoksicinamono rūgštis ir jos heksilo esteriai | 5 % | | | 28 | 1-p-kumenil-3-fenilpropan-1,3-dionas | 5 % | | | 29 | 4-izopropilbenzil salicilatas | 4 % | | | 30 | Cikloheksil 4-metoksicinamatas | 1 % | | | 31 | 1-(4-tert-butilfenil)-3-(4-metoksifenil)propan-1,3-dionas | 5 % | | | " --------------------------------------------------